গঙ্গাপাড়ের সৌন্দর্যায়ন প্রকল্প উদ্ধোধন করলেন মুখ্যমন্ত্রী
Update: May 24, 2012 23:06 IST
গঙ্গাপাড়ের সৌন্দর্যায়ন প্রকল্পে প্রিন্সেপ ঘাট থেকে বাজেকদমতলা ঘাট পর্যন্ত সৌন্দর্যায়ন প্রকল্পের উদ্বোধন করলেন মুখ্যমন্ত্রী মমতা বন্দ্যোপাধ্যায়। বৃহস্পতিবার প্রিন্সেপ ঘাটে উদ্বোধনী অনুষ্ঠানে তিনি বলেন, আটকে থাকা কাজ দ্রুত শেষ করা হবে। এক্ষেত্রে অর্থ বাধা হবে না বলেও মন্তব্য করেন তিনি। মুখ্যমন্ত্রী বলেন, ত্রিমুখী আলোয় সেজে উঠেছে গঙ্গার পাড়। পঁচিশ কিলোমিটারের মধ্যে দু কিলোমিটার সৌন্দর্যায়নের কাজ শেষ হয়েছে ইতিমধ্যেই। সেনাবাহিনীর প্রয়োজনীয় অনুমতি না পাওয়ায় আটকে রয়েছে কাজ। অনুমতি পেলেই খুব শীঘ্র বাকি কাজ শেষ হবে। উদ্বোধন মঞ্চ থেকেই আরও একবার পূর্বতন সরকারকে কটাক্ষ করেন মুখ্যমন্ত্রী। রাজ্য সরকার ও কলকাতা পুরসভার যৌথ উদ্যোগে কলকাতা পোর্ট ট্রাস্ট ও রেলমন্ত্রকের সহযোগিতায় এই প্রকল্পের বাস্তবায়ন হচ্ছে। মুখ্যমন্ত্রী বলেন, প্রিন্সেপ ঘাট থেকে বাজেকদমতলা ঘাট পর্যন্ত যে সমস্ত হকাররা বসতেন, তাঁদের জন্যও নতুন স্টলের ব্যবস্থা করা হয়েছে।
CM,River Project,Kolkata,Mamata Bandopadhyay,Princep Ghat
Posted: 5/26/2012 5:38:40 PM
Jio mamata di... Mamata didi 10 year thakle bengol london hobei...
Posted: 5/26/2012 5:38:13 PM